— Канешне. Мы вельмі блізкія, родныя душы. Я з дзяцінства вельмі люблю паэзію, а калі я прачытала вершы Аркуша, закахалася найперш у паэта, ну а ён… Пакахаў ці не, ня ведаю, але ж зрабіў прапанову выйсьці замуж (сьмяецца). Цудоўна, што ў мяне такі муж! Такіх людзей вельмі мала. Відаць, нехта за мяне маліўся… Ён вельмі тонкая асоба. Мабыць, і ня трэба быць такім тонкім... Уся мая творчасьць на ягонай паэзіі заснаваная. І сёньня ягоныя вершы – у маіх габеленах.